Kauno-1 geležinkelio stotelė

Kauno-1 geležinkelio stotelė – buvusi geležinkelio stotis rytinėje Kauno dalyje, Petrašiūnuose. Uždaryta po 2009 m.

 Istorija 

Prieš II pasaulinį karą Žemuosiuose Petrašiūnuose buvo Pažaislio stotelė.Antanas Salys. Iš Mažosios Lietuvos vietų vardų. „Gimtoji kalba“, 1934 m., psl. 8–15 Ji buvo nutolusi 3 km nuo Kauno ir 2 km nuo Amalių,Литовская ж. д. Дополнение к альбому схем железных дорог СССР (по данным на 1 января 1941 г.). – Транскартография НКПС, 1941. įkurta kiek į vakarus nuo dabartinės R. Kalantos gatvės šalia Nemuno.https://upload.wikimedia.org/wikipedia/commons/c/ce/P29_S38_Kaunas_1935.jpg 1959 m. stotelė minima jau kaip Petrašiūnų stotelė. Sovietmečiu vėliau ji buvo panaikinta.

Poreikis vėl įkurti stotelę atsirado 2008 m. pradėjus Kauno geležinkelio tunelio kapitalinį remontą. 2008 m. vasario 1 d. buvo nutrauktas traukinių eismas Kauno geležinkelio tuneliu ir tada atidaryta laikina keleivinių traukinių stotelė, kuriai suteiktas pavadinimas „Kaunas-1“.Laikinai perkelta Kauno geležinkelio stotis. 2008-02-01, Vz.lt (tikrinta 2023-08-11). Stotelė buvo prie pat R. Kalantos gatvės, 50 m į rytus nuo geležinkelio tilto. Stotelėje įrengtas peronas, prieigose išasfaltuotas kelias nuo R. Kalantos gatvės, įrengta nedidelė automobilių aikštelė. Planuota, kad naujosios stotelės prireiks iki 2009 m. rugpjūčio,Tadas Širvinskas. Atidaromas Kauno geležinkelio stoties pastatas. 2008-04-10, Delfi.lt (tikrinta 2023-08-11). tačiau po rekonstrukcijos Kauno geležinkelio tunelis vėl atidarytas kiek vėliau – 2009 m. lapkričio 17 d.Raimonda Mikalčiūtė-Urbonė. Atidaromas rekonstruotas Kauno geležinkelio tunelis: modernesnis, bet išlaikęs istorines detales. 2009-11-16, 15min.lt (tikrinta 2023-08-05). Netrukus Kauno stotis įgavo įprastines funkcijas ir maršrutus, o „Kauno-1“ stotis uždaryta, jos infrastruktūra išardyta.

 Šaltiniai 

Kategorija:Kauno geležinkelio stotys